Virallinen lehti nro C 102 , 03/04/1998 s. 0102



KIRJALLINEN KYSYMYS E-2716/97 komissiolle esittäjä(t): Horst Schnellhardt (PPE) (1. syyskuuta 1997) Aihe: Pienitehoisten, I-ETS 300440 -normin mukaisten radiolaitteiden hyväksyminen 1. Tietääkö komissio, että Yhdistynyt kuningaskunta ja Ranska eivät ole tunnustaneet Euroopan unionin vahvistamaa normia I-ETS 300440 pienitehoisista radiolaitteista ja niiden yksityiskäytöstä ISM-taajuusalueella? 2. Tietääkö komissio myös, että tästä syystä eurooppalaiset video- ja radioalan yritykset eivät saa lupaa tuoda Britannian tai Ranskan markkinoille uudentyyppisiä radiojärjestelmiä, vaikka kyseiset järjestelmät siirtävät video- ja äänisignaaleja nk. ISM-taajuusalueella (2,400 - 2,4835 Ghz), ja niiden kantoaaltoteho on korkeintaan 10 mW eli ne ovat I-ETS -normin mukaisia? 3. Onko komissio samaa mieltä siitä, että tämä on ristiriidassa sisämarkkinoiden periaatteen kanssa? Komission jäsenen Martin Bangemannin komission puolesta antama vastaus (13. lokakuuta 1997) Komissio on tietoinen niistä vaikeuksista, joita on kohdattu hyväksyttäessä radiolaitteita Euroopan telealan standardointilaitoksen (ETSI) väliaikaisen standardin I-ETS 300 440 mukaisesti. Jos standardilla olisi virallisempi asema (esimerkiksi Eurooppalaisen standardin asema) se olisi saatettava osaksi kansallisia standardeja, mikä todennäköisesti helpottaisi parlamentin jäsenen kuvailemaa tilannetta. On syytä muistaa, että ISM-taajuuksia käyttävät yleensä teolliset ja tieteelliset, muun muassa lääketieteelliset, sovellukset. Lisäksi ilmeisesti osa taajuusalueesta on Ranskassa varattu sotilaallisille sovelluksille ja Yhdistyneessä kuningaskunnassa tunnistamiseen ja merkintään. Komissioon tietoonsa tulleiden monien muiden vastaavien tapausten johdosta ryhtynyt valmistelemaan toimia, joiden avulla asia voidaan hoitaa paremmin. Euroopan telehallintojen neuvottelukunnan (CEPT) alaiselle Euroopan radioviestintäkomitealle (ERC) on annettu tehtäväksi yhdenmukaistaa taajuuksien varaamista niin, että yleiseurooppalaisten radioviestintäpalvelujen tarjonta ja radiopäätelaitteiden vapaa liikkuvuus voidaan turvata. Koska ERC:n päätösten täytäntöönpano on kansallisten televiranomaisten vastuulla, järjestelmän toimivuutta arvioidaan ((Komission tiedonanto neuvostolle ja parlamentille Euroopan telehallintojen neuvottelukunnan (CEPT) alaisen Euroopan radioviestintäkomitean (ERC) päätöksentekomenettelyn arvioinnista, KOM(95) 85 lopull. )) ja seurataan tarkasti. Komissio on äskettäin hyväksynyt edellisen telepäätelaitteita koskevan direktiivin 89/336/ETY ((Telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annettu neuvoston direktiivi, EYVL N:o L 128, 23.5.1991 )) soveltamisalaa huomattavasti laajentavan direktiiviehdotuksen ((Ehdotus parlamentin ja neuvoston direktiiviksi liitettävistä telelaitteista ja niiden vaatimustenmukaisuuden vastavuoroisesta tunnustamisesta, KOM(97) 257 lopull. )), joka soveltuu paremmin radiopäätelaitteille. Ehdotus on toimitettu neuvostolle ja parlamentille. Koska huomattava osa sähkömagneettiselle yhteensopivuudelle asetetut vaatimukset täyttävistä, radiotaajuuksia käyttävistä pienteholaitteista voitaisiin käsitellä helposti ja tehokkaasti direktiivillä 89/336/ETY ((Sähkömagneettista yhteensopivuutta koskevan jäsenvaltioiden lainsäädännön lähentämisestä 3 päivänä toukokuuta 1989 annettu neuvoston direktiivi, EYVL N:o L 139, 23.5.1989 )), komissio on jatkuvasti pyrkinyt lisäämään tämän direktiivin käyttöä ja edistänyt direktiivin laajempaa soveltamista tukevien yhdenmukaisten standardien kehittämistä. Pienteholaitteiden osalta komissio on sitä mieltä, että direktiivin 83/189/ETY ((Teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annettu neuvoston direktiivi, EYVL N:o L 109, 26.4.1983 )) mukaisesti mahdollisesti ilmoitettavat kansalliset asetusluonnokset saattavat olla turhia, ellei niiden perusteeksi esitetä pakottavia syitä. Tällaiset asetukset koskisivat alle 10 milliwatin tehoisia, yksinkertaisia laitteita, joiden tyyppihyväksymisessä on nykyisellään käytössä 15 erilaista menettelyä. Komissio on huomannut, että mikroelektroniikan nopea kehitys on yhdessä kuluttajien kiinnostuksen kanssa lisännyt sellaisten innovatiivisten laitteiden suosiota, joita käytetään esimerkiksi autojen lukkojen avaamisessa tai erilaisten laitteiden kauko-ohjaimina. Komissio on sitä mieltä, että direktiivin 91/263/ETY muutosehdotuksen mukanaan tuoma yksinkertaisempi sääntelymalli, taajuuksien käytön yhdenmukaistuminen ja yhdenmukaistettujen standardien laatiminen mahdollistavat useimpien pienteholaitteiden vapaan liikkuvuuden yhtenäismarkkinoilla ilman erityisiä ongelmia.